  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Якшур–Бӧдья ёросын «Кышкыттэм ӟечлыко сюресъёс» йӧскалык ӵектосъя 7,8 иськем мында 12 сюрес люкетъёсты тупатъязы. Со сярысь Удмуртиысь тӧролэн но кивалтэтлэн пресс-службазы ивортӥз. Сюресъёсты Мукши но Варавай гуртъёсын, Чур, Лынга, Люкшудья, Якшур-Бӧдья черкогуртъёсын тупатъязы. Кызьы вераз ёрос администрацилэн тӧроезлэн воштӥсез Олег Варавинов, эсэпъёслы тупасьтэм сюресъёссы соослэн трос. 94 процент палаез муниципал сюресъёс огшоры грунтовой луо. « Варавай гуртын, кылсярысь, сюрес – горд сюй, отын туж урод сюресъёс, секытэсь, уката ик тулыс но сӥзьыл. Соин ик тупатъян радлыке нырысь ик валтӥсь ульчаез пыртӥм, адямиос мед шӧдозы, йӧскалык ӵектос соос доры но вуиз шуыса. Татын милям коррекционной элькун школа, ФАП, гурт возёсъёс. Нацпроект улсын сюресъёсты тупатъянэз милям дунъяло но туж возьмало. Соин ик ужез азьланьтыны малпаськом » Олег Варавинов, Якшур-Бӧдья ёрос администрацилэн тӧроезлэн воштӥсез Грунтовой сюресъёсты векчиятэм изэн шобыртӥзы. Укмыс люкетъёсын ву кошконэз радъязы. Якшур-Бӧдьяысь Тельман нимо но Комсомольской ульчаосын но Чурысь Коммунаръёслэн ульчаязы асфальтобетон вӧлдӥзы. Чурын тротуаръёсты но тупатъязы. Кык ар ӵоже Якшур-Бӧжья ёросын 16 сюрес люкетъёсты тупатъязы, оглом 11,2 иськем луэ. Тодэ вайытом, азьвылгес Ижкар – Сарапул трасса вылын таяз арын лэсьтоно ужъёсты йылпумъязы.   Тегъёс: Удмуртия Якшур-Бӧдья сюресъёс тупатъянужъёс йӧскалыкӵектосъёс  